Horný Zemplín

Horný Zemplín (Hornozemplínsky región cestovného ruchu) je slovenský región a región cestovného ruchu. Nachádza sa v severovýchodnej časti Slovenska. Zo severu susedí s Poľskom, zo západu s regiónom Šariš, na juhu prechádza do regiónu Dolný Zemplín a na východe susedí s Ukrajinou. Región patrí pod Prešovský kraj.

Centrum regiónu je najväčšie mesto Horného Zemplína Humenné, ktoré je zároveň aj jeho najstarším mestom. Prvá písomná správa o meste Humenné je z roku 1317. Najvyšším bodom regiónu je trojhraničný vrch Kremenec () v Bukovských vrchoch, ktorý je najvýchodnejším bodom Slovenska (49° 05' 18" s. z. š., 22° 34' 03" v. z. d.).

Na území Horného Zemplína sa rozprestierajú Bukovské vrchy, Laborecká vrchovina a v južnej časti časť pohoria Vihorlatské vrchy, ktorého chrbát tvorí hranicu, ktorá oddeľuje regióny Horný Zemplín od Dolného Zemplína. Časti horstiev tvoria Chránenú krajinnú oblasť Vihorlat so vznikom v roku 1973, Chránenú krajinnú oblasť Východné Karpaty so vznikom v roku 1977 a nachádza sa tu aj Národný park Poloniny, ktorý je tretím najväčším na Slovensku s rozlohou , bol vyhlásený 23. 9. 1997. V regióne sa zachovali drevené kostolíky, z ktorých najznámejšie sú v Hrabovej Roztoke, Jalovej, Kalnej Roztoke, Ruskom Potoku, Šmigovci (bude umiestnený v Ľutine), Topoli a Uličskom Krivom. Všetky sú národnou kultúrnou pamiatkou. Zaujímavé sú aj zrúcaniny hradov Brekov, Čičava a Jasenov, na ktorých prebieha obnova.

Nachádzajú sa tu územia ako Havešová, Rožok, Stužica – Bukovské vrchy a Vihorlatský prales, ktoré boli v roku 2007 zapísané do zoznamu Svetového prírodného dedičstva UNESCO v kategórii Karpatské bukové pralesy a staré bukové lesy Nemecka. Dôvodom boli zachovalé pralesy s vyše 200-ročnými bukmi (Fagus sylvatica) vysokými takmer 40 metrov a vyše 300-ročnými mimoriadne mohutnými jedincami a skupinami jedle bielej (Abies alba) mimoriadnej hodnoty, dosahujúcimi výšku až 50 metrov, ako aj rovnako mohutnými jedincami javora horského (Acer pseudoplatanus) a bresta horského (Ulmus glabra).

V regióne sa nachádza oblasť, ktorá je z pohľadu svetelného znečistenia najtmavšou oblasťou na Slovensku. Vznikol tu prvý park tmavej oblohy na Slovensku pod názvom Park tmavej oblohy Poloniny.

Medzi najznámejšie rekreačné strediska regiónu patria Domaša a Sninské rybníky. Najväčším rekreačným centrom regiónu je vodná nádrž Veľká Domaša so strediskami Dobrá, Poľany – Monika, Holčíkovce – Eva, Nová Kelča – Krym a Valkov – Tišava. Obľúbená je aj rekreačná oblasť Sninské rybníky neďaleko mesta Snina. Kde sa nachádza Biokúpalisko Sninské rybníky, ktoré je druhým bio kúpaliskom na Slovensku, využívajúcim technológiu samočistenia vody pomocou rastlín a rias. Celá
oblasť sa nachádza v prekrásnej prírode pod Sninským kameňom (), ktorý je vyhľadávanou turistickou atrakciou.

Z vodných diel v regióne treba spomenúť Vodárenskú nádrž Starina v Bukovských vrchoch, ktorá je najväčšou vodnou nádržou na pitnú vodu na Slovensku, zásobuje región východného Slovenska (najmä Prešova a Košíc) pitnou vodou.

Ako región cestovného ruchu oficiálne zahŕňa okresy:
 Humenné
 Medzilaborce
 Snina
 Vranov nad Topľou
 Stropkov
 z okresu Michalovce len mesto Strážske

Územie susedí na juhu s Dolným Zemplínom, na juhozápade s Abovom, na západe so Šarišom, na severe s Poľskom a na východe s Ukrajinou.

 Zaujímavé údaje o obciach
 najstaršia obec: Medzianky (r.1212)
 najmladšia obec: Zemplínske Hámre (r.1954)
 najvyššie položená obec: Runina ()
 najnižšie položená obec: Dlhé Klčovo ()
 obec s najvyšším počtom obyvateľov: Belá nad Cirochou (3348)
 obec s najmenším počtom obyvateľov: Parihuzovce (30)

 Turistický ruch 
Územie Horného Zemplína ponúka množstvo turisticky atraktívnych lokalít:

 Národné parky 
 Národný park Poloniny

 Chránené krajinné oblasti 
 Chránená krajinná oblasť Vihorlat
 Chránená krajinná oblasť Východné Karpaty

 Parky tmavej oblohy 
 Park tmavej oblohy Poloniny

 Horská turistika 
 Bukovské vrchy
 vrchy
 Kremenec () – Najvýchodnejší bod Slovenska; najvyšší vrch Bukovských vrchov; najvyšší bod okresu Snina, regiónu Horný Zemplín, ako aj celého Zemplína
 Kamenná lúka ()
 Jarabá skala ()
 Ďurkovec ()
 Pľaša ()
 Kruhliak ()
 Vihorlatské vrchy
 vrchy
 Vihorlat () – Najvyšší vrch Vihorlatských vrchov; najvyšší bod okresu Humenné
 Sninský kameň ()
 jazerá
 Morské oko () – Najväčšie zahradené sopečné jazero na Slovensku

 Vodné diela 
 Veľká Domaša
 Vodárenská nádrž Starina – Najväčšia vodná nádrž na pitnú vodu na Slovensku; najväčší zdroj pitnej vody v strednej Európe

 Kultúrne a historické pamiatky 

 Hrady 
 Brekovský hrad
 Čičava
 Jasenovský hrad
 Stropkovský hrad
 Tibavský hrad

 Drevené chrámy 
 Chrám Nanebovstúpenia Pána (Šmigovec, 1775)
 Chrám svätého Bazila Veľkého (Hrabová Roztoka, 18. stor.)
 Chrám svätého Michala archanjela (Topoľa, 1700)
 Chrám svätého Michala archanjela (Uličské Krivé, 1718)
 Chrám svätého Michala archanjela (Ruský Potok, 1740)
 Chrám svätého Michala archanjela (Nová Sedlica, dnes skanzen v Humennom, 1745)
 Chrám svätého Jána Krstiteľa (Kalná Roztoka, 1750) 
 Chrám svätého biskupa Mikuláša (Zboj, dnes skanzen v Bardejovských Kúpeľoch, 1775)
 Chrám svätého Juraja (Jalová, 1792)

 Lokality Svetového dedičstva UNESCO 
 Havešová
 Rožok
 Stužica – Bukovské vrchy
 Vihorlatský prales

 Rekreačné oblasti 
 Sninské rybníky
 Domaša
 rekreačné strediská
 Dobrá
 Poľany – Monika
 Holčíkovce – Eva
 Nová Kelča – Krym
 Valkov – Tišava

 Kúpaliská 
 Biokúpalisko Sninské rybníky

 Okresy a mestá 
náhľad|Humenné
 Mestá 
 Humenné – Je centrum regiónu Horný Zemplín
 Medzilaborce
 Snina
 Vranov nad Topľou
 Stropkov
 Strážske

 Okresy 
 Humenné
 Medzilaborce
 Snina – Najvýchodnejší okres v regióne aj na Slovensku.
 Vranov nad Topľou
 Stropkov

 Galéria 
Kliknite na obrázok pre jeho zväčšenie.

 Referencie 

 Pozri aj 
 Dolný Zemplín
 Zemplín

 Externé odkazy 
 Oblastná organizácia cestovného ruchu Horný Zemplín a Horný Šariš
 Región Zemplín – Zemplin.eu 

Kategória:Regióny na Slovensku